Sabinet | Volume 116, Issue 3278
Volume 116, Issue 3278, 2014
Die Kerkblad - Volume 116, Issue 3278, April 2014
Volume 116, Issue 3278, April 2014
Jesus : dood of lewendig? : van die redakteur
Die opskrif van hierdie artikel is die Afrikaanse vertaling van 'n geskrif deur John Blanchard: "Jesus: dead or alive?" Blanchard verwys na 'n gesprek wat hy met 'n ateïs van die Universiteit van Kaapstad gehad het. Sy laaste vraag aan hierdie persoon was: "Wat dink jy van Jesus Christus?" En die ateïs se onmiddellike antwoord was: "Ek is nie seker nie, maar dít weet ek: alles hang af of Hy uit die dood verrys het of nie."
Ons Verlosser het Homself gegee soos 'n kers wat uitbrand! : uit die Woord
In die 1953 Afrikaanse Vertaling van die Bybel is die woorde uit Psalm 69:10 vertaal met: "Die ywer vir u huis het my verteer." Dis pragtige woorde wat dikwels as 'n persoonlike slagspreuk misbruik word, sonder om mooi te dink oor die betekenis daarvan, amper soos 'n kapstok, sodat almal maar hulle eie stukkie vroomheid daaraan kan ophang. Maar wat beteken dit regtig? Waarom het die dissipels dadelik aan die woorde in Psalm 69 gedink toe Jesus die handelaars uit die tempelplein verdryf het?
Opstanding en geloofsekerheid : redaksioneel
Ons leef in 'n tyd van toenemende twyfel en onsekerheid, ten spyte van al die kennis en inligting wat so maklik beskikbaar is soos die druk van 'n knoppie. Die onsekerheid bestaan nie soseer op die terrein van die "wetenskap" nie. Trouens, die "wetenskap" maak in ons tyd al hoe meer aanspraak op antwoorde. So word byvoorbeeld beweer dat 'n teorie soos evolusie "onweerlegbaar bewys" is, om net een voorbeeld te noem. Ons word elke dag met die resultate van die wetenskap gekonfronteer.
Het geweld nou aanvaarbaar geword? : brandpunt
Vir etlike dekades het Suid-Afrikaners blykbaar geleer dat geweld die eintlike manier is om probleme te hanteer en konflik te besleg. Geweld neem toe vanweë hoë vlakke van frustrasie en ontevredenheid. Veral met die aanloop tot 'n verkiesing maak sommige politici roekelose aantygings teenoor andersdenkendes, en skep onrealistiese verwagtings ter wille van stemwerwing. Die daaropvolgende gebrek aan die voldoening van verwagtings skep die perfekte teelaarde vir moeilikheid.
Eenheid, kruis en opstanding : fokusartikel
Kruisiging sonder opstanding. Goeie Vrydag sonder Opstandingsdag. Troosteloos. Hopeloos. Om dit te illustreer, gaan ons terug na die dae tussen Jesus se kruisiging en sy opstanding. Ons kyk eers na die scenario van die kruis sonder die opstanding deur die oë van Petrus (Luk. 22:54-62).
Die graf van Lasarus en die graf van Jesus - die betekenis van die leë graf : fokusartikel
Enkele jare gelede was die sogenaamde Nuwe Hervorming baie in die nuus. Dié beweging het hom daarvoor beywer om 'n aantal nuwe opvattings oor geloofsake in kerklike kringe te laat posvat. Een van dié opvattings was die opstanding van Christus uit die dood. Ons hoef nie meer te sê, so lui die argument, dat Hy liggaamlik (fisies, werklik) uit die dood opgestaan het nie. Trouens, ons kan dit nie van Hom sê nie. Die oortuiging dat sy graf leeg was, is hoegenaamd nie 'n toetssteen van 'n egte Paasgeloof nie. Dit is eers wanneer Hy in jou hart leef dat jy regtig in Hom glo.
Laat ons eet en drink ... want môre hou niks in nie? : fokusartikel
Source: Die Kerkblad 116, pp 12 –13 (2014)
Laat ons eet en drink (en vrolik wees): Dié frase word tradisioneel aan die Epikureërs toegeskryf - 'n lewensvrolike soort filosofie teenoor die Stoïsyne wat tog so ernstig kan raak (vgl. Hand. 17:18)! Hierdie is twee hoofstroom-filosofieë wat in die Griekse wêreld bekend was. Maar is dit so Grieks en is dit so filosofies?
Die nut van Christus se opstanding : fokusartikel
Author A.J. (Albert) Coetsee
Source: Die Kerkblad 116, pp 14 –15 (2014)
Dwarsdeur die Skrif word daar beklemtoon dat ons Here Jesus se opstanding 'n historiese feit is. Hy het nie net drie keer vóór sy dood aangekondig dat Hy op die derde dag uit die dood sal opstaan nie, maar Hy het ná sy opstanding aan 'n magdom ooggetuies verskyn en verskeie onbetwisbare bewyse gegee dat Hy lewe. Vandag nog eggo die wonderlike woorde van die Emmausgangers: "Die Here het regtig opgestaan ..." (Luk. 24:34).
Die onlosmaaklike ketting van Paasfees, hemelvaart, Pinkster en wederkoms : fokusartikel
Source: Die Kerkblad 116, pp 16 –17 (2014)
Die wyse waarop ons met ons Christelike feesdae omgaan, weerspieël baie keer 'n fragmentariese lewensbeskouing. Dalk 'n veralgemening, maar dit is tog merkbaar hoedat mense, Christene, hulle lewe in kompartemente uitleef tot die mate dat die verskillende dele van die lewe nie iets te sê het of iets te make het met die ander fragmente daarvan nie.
Lykverbranding en opstanding uit die dood : fokusartikel
Wat 'n volk met hulle dooies doen, staan in die nouste verband met hulle geloof, omdat in 'n mens se houding teenoor die dood en dooies die konsekwensies van sy lewens- en wêreldbeskouing baie duidelik geopenbaar word. Daarom is die keuse tussen begrafnis en lykverbranding nie 'n onverskillige saak nie, maar iets waarin 'n mens se lewensuitkyk onmiskenbaar aan die lig kom. Tereg is verklaar dat lykverbranding opgekom het uit die ontkenning van die opstanding uit die dood, en vanweë die verswakking van die Christelike geloof ingang gevind het.
"Hierdie selfde liggaam" - glo ons dit werklik? : fokusartikel
Author H.P.M. (Malan) Van Rhyn
Source: Die Kerkblad 116, pp 20 –21 (2014)
Die dood is 'n harde werklikheid. Ons het al almal geliefdes aan die dood afgestaan, en ons sal almal beslis eendag sterf, behalwe as ons nog gaan lewe met Jesus Christus se wederkoms. Dit klink teenstrydig, maar die dood is deel van ons lewens. Jesus Christus het egter mens geword, gesterf en uit die dood opgestaan, juis om die vernietigende mag van die dood te deurbreek. Daar is troos en hoop, bely ons in Sondag 22 van die Heidelbergse Kategismus! Juis daarom kan ons Paasfees vier.
Postmodernisme - wat is dit nou eintlik? : diskussie
Die meeste mense ken die woord of het dit al êrens gehoor. Maar die meeste mense weet nie regtig wat dit beteken nie. Eintlik kan mens dit verstaan. Mense wat die moed het om boeke te lees wat oor die onderwerp handel, moet baie moed, geduld en konsentrasie hê, want dit is uiters moeilike leesstof. Postmodernisme is 'n filosofiese konsep met 'n uiters gevaarlike ideologie wat deur filosofiese konstrukte opgebou en uitgebrei word. Omdat dit so moeilik is om die geskrifte te volg, verkies die meeste mense om te lees wat ander mense oor die postmodernisme skryf. Dan het hulle eintlik net ander se idees daaroor en nie eerstehandse kennis daarvan nie. En hier lê eintlik die rede waarom daar so baie en groot meningsverskil oor die onderwerp is.
'n Tweede diakenamp/diens? : diskussie
Die heel eerste "amp" of "diens" waarin die Here sy kind plaas, is die amp van die gelowige. Dit is die belangrikste van al die ampte. God maak die roeping sigbaar by die doop, en die volle aanvaarding en bevestiging vind plaas wanneer hy sy geloof bely. Die enigste manier waarop die mens "ontslag" uit hierdie amp kry, is om jou rug op God te draai en God en sy koninkryk te verlaat. Dit kan egter nie met die uitverkorene gebeur nie. Die uitverkorene is dus ewig in die diens van die Here.
Omkeerstrategie? 'n Moeilike agenda! : diskussie
Source: Die Kerkblad 116, pp 26 –28 (2014)
Weens allerlei omstandighede het ek die voorreg om op verskillende tye en plekke erediens te by te woon, en om met mense te praat oor die "Omkeerstrategie" waarmee die GKSA hom die afgelope tyd besig hou. Ek kry die indruk uit al hierdie ervaringe dat daar nie heeltemal duidelikheid by almal is oor wat daarmee bedoel word nie. Sommige meen dat dit te doen het met die uitbreiding van getalle (die GKSA sal met al sy lidmate kwalik die Ellisparkse rugbystadion vol sit - dus is daar rede tot kommer oor lidmaatgetalle), en ander meen dat dit beteken dat ons moet terug keer tot Bybelsgefundeerde weë (dit gaan so sleg in Suid-Afrika omdat ons van die regte weg afgedwaal het - net soos die volk Israel destyds). Nog ander meen ons moet die liturgie 'n bietjie opkikker, omdat die Dopper-eredienste dan so doods en formeel is; ander meen ons moet meer van die gesange en ander gewyde liedere invoer; ander meen ons moet verskillende soorte eredienste hou - vir bejaardes, werkendes, jongmense, kinders en dies meer; ander meen ons moet die huisbesoeke vermeerder, terwyl nog ander meen ons moet dit verminder; ander meen ons het 'n predikante- en ampsdraerkerk geword en dit moet end kry; ander meen die strukture van die kerk het ons in 'n wurggreep; ander meen ons is in verouderde dogmas vasgevang; en so kan ons aangaan.
"Taragai" - beroeringe, stakings, betogings : besinning
Die woord "taragai" is 'n Griekse woord wat in Markus 13:8 in die 1933/53 Afrikaanse Bybel met "beroeringe" vertaal is. (Die 1983-vertaling bevat nie die woord in hierdie teks nie.) Dit kom van die werkwoord tarasoo - om te staak, om moeilikheid te maak, of bang te maak. Die Analytical Greek Lexicon sê: to agitate, to make trouble, to terrify; Bauer se Grieks-Duitse Woordeboek: durcheinander schütteln. Ons kan ook sê deurmekaar skud. Ook verklaar Bauer hierdie "taragai" as Störung der Ordnung - die orde word versteur.
Die eerste seël : die ruiter op die wit perd : skrifstudie
Source: Die Kerkblad 116, pp 30 –31 (2014)
Johannes is op Patmos en daar laat die Here hom 'n gesig sien van wat in die teenwoordige tyd en in die toekoms gebeur. Voor ons is 'n boekrol afgeskilder. In die hemel hou God hierdie boekrol in sy hande vas. Dit is aan albei kante vol geskryf en met sewe seëls verseël.
'n Nuwe Bybelvertaling in Afrikaans : aktueel
Author H.F. (Herrie) Van Rooy
Source: Die Kerkblad 116, pp 32 –34 (2014)
Op 12 Maart 2014 het die Bybelgenootskap van Suid-Afrika 'n nuwe vertaling van die Nuwe Testament en Psalms in Afrikaans in Kaapstad bekendgestel: Nuwe Testament en Psalms: 'n Direkte vertaling. Dit is die eerste uitgawe van 'n nuwe vertaling van die Bybel as geheel. Dit was 'n feestelike geleentheid, waar ook verskeie medewerkers aan die projek uit die geledere van die Gereformeerde Kerke in Suid-Afrika teenwoordig was. Hierdie vertaling is reeds beskikbaar en kan gerus gekoop en gelees word. Die vertaling van die volledige Bybel sal waarskynlik eers ná nog 'n hele paar jaar voltooi wees. Intussen verwelkom die Bybelgenootskap kommentaar op die vertaling en almal is welkom om kommentaar na die Bybelgenootskap te stuur.
Ons jaar het sommer vinnig weggespring met nuwe besoekers, navorsers en baie werk. Ons is besig met rakkontrole wat nuwe spasie onder in die Argief verseker. Hierdie jaar hou baie uitdagings vir ons in. Dankie aan al die gemeentes wat hulle dokumente so mooi uitgesorteer en gebind na die Argief stuur. Ons is besig met die ontsluiting van dié argivalia.
Die JV leef tog nog! : van oraloor
Source: Die Kerkblad 116, pp 36 –37 (2014)
Die Bond van Jongeliede Verenigings op Gereformeerde Grondslag (JV's) bestaan al jare lank nie meer nie. Die Gereformeerde Kerke het in sinode besluit dat die geestelike sorg en toerusting van die kerkjeug nie deur 'n organisasie langs die kerk behartig moet word nie, maar die verantwoordelikheid van die plaaslike kerk self is, en dat die kerke mekaar daarin moet ondersteun deur middel van Jeugdeputate.
Die NWU het ons voorbidding en steun nodig
Lesers van Die Kerkblad het kennis geneem van die storm wat onlangs veral rondom die Potchefstroomkampus van die Noordwes-Universiteit losgebars het oor die beweerde "Nazi-styl-saluering" deur eerstejaarstudente sowel as beweerde menseregteskendings voortspruitend uit sogenaamde ontgroeningspraktyke.